Public procurement notice: Contract Notice
Published: 2023-06-22
Buyer: Magyar Államkincstár
Country: HU
Contract type: Services
Procedure: Open procedure
CPV classification: 71300000 | 71311000: Civil engineering consultancy services | 71311100 | 71318000: Lighting engineering services | 71356000
Submission deadline: 2023-07-20
Award criteria: The most economic tender

Technical requirements: Műszaki szakértői szolgáltatás nyújtása a Magyar Államkincstár közreműködői szervezeti feladatainak ellátása keretében.
A közbeszerzés célja műszaki szakértői szolgáltatások nyújtása a Magyar Államkincstár (mint Közreműködő Szervezet) kezelésében lévő, a 2014-2020 programozási időszakban a TOP és VEKOP, illetve a 2021-2027 programozási időszakban a TOP-Plusz keretében megjelent felhívások keretein belül megkötött Támogatási Szerződések alapján támogatott projektek szabályos megvalósulásának műszaki szempontú ellenőrzéséhez a Támogatási Szerződésekben és a vonatkozó jogszabályokban meghatározott irányelvek alapján, keretszerződés keretében.
Ajánlatkérő az egyes beszerzési igényeit eseti megrendelések (havi illetve heti időközönként megküldéssel) útján valósítja meg.
A Közreműködő Szervezet által kezelt projektek kapcsán a műszaki szakértői szolgáltatás nyújtása kiterjed különösen, de nem kizárólagosan az alábbi tevékenységekre:
Dokumentum alapú ellenőrzés keretében a szakértő feladata a közbeszerzés eljárások dokumentációjának és a vállalkozási szerződések, valamint azok módosításainak műszaki szempontú ellenőrzésében történő közreműködés.
Projektek előrehaladásának ellenőrzése keretében, a szakértő feladata a helyszíni ellenőrzésen való műszaki szempontú közreműködés, annak megállapítása céljából, hogy a támogatott beruházás a támogatás alapját képező pályázatban, illetve a Támogatási Szerződésben és a hatályos szabványokban rögzítettek szerint valósul(t)-e meg. Továbbá a fenti ellenőrzési feladatokhoz kapcsolódó műszaki-szakmai témájú előadások, workshopok megtartása Ajánlatkérő számára tervezetten évi 2-3 alkalommal, 1 napos képzés keretében.
A projektek várható száma 5500 db, melyek ellenőrzéséhez tervezetten 8 000 db szakértői nap igénybevétele várható (tervezetten 3 000 db helyszíni ellenőrzésen való részvétel a többi dokumentum alapú), amely nem egyezik meg a tényleges megrendelések számával. Az egyes projektekhez tartozó ellenőrzési feladatok projektenként eltérhetnek, így a tényleges megrendelések száma és típusa a projektek jellegétől, előrehaladottságától függően, esetileg kerülnek meghatározásra. Egy projekthez több megvalósítási helyszín tartozhat.
A keretszerződés keretösszege, annak teljes időtartamára: nettó 1 100 000 000,- Ft, melynek 70 %-ára vállal lehívási kötelezettéget Ajánlatkérő.
1) Értékelés módszere: Legjobb ár-érték arány alapján. 1. ár részszempont: fordított arányosítás, 2.1-2.4. minőségi részszempontok: egyenes arányosítás. Az ajánlatok részszempontok szerinti tartalmi elemeinek értékelése során adható pontszám alsó és felső határa: 0-10 pont. Az értékelés módszerét részletesen a közbeszerzési dokumentumok tartalmazzák.
2) Részajánlattétel kizárása: A beszerzés tárgya azonos típusú, egymásra épülő szolgáltatások megrendelésére irányul, amely műszaki szempontból Ajánlatkérő számára országosan egységes működtetést és kezelést biztosít. A beszerzés részekre bontása műszaki-szakmai és jogi szempontokra figyelemmel, valamint a gazdasági észszerűség miatt sem indokolt. Az ellenőrzési feladatok ugyanis egyes eseteben olyan összetett szakmai feladatokat tartalmazhatnak, ami egy időben igényli valamennyi a teljesítésbe bevonandó szakember meglétét, rendelkezésre állását.
Ajánlatkérő szervezeti felépítéséből adódóan - önálló jogi személyiséggel rendelkező, országos hatáskörű központi költségvetési szerv, mely egy központi szervből és 19 területi szervből áll, valamint a Kincstár központi szerve és területei szervei önálló jogi személyiséggel nem rendelkeznek - a központi funkció látja el a megyei irodák működésének irányítását biztosítja az országosan egységes működtetést, és kezelést.
A központi funkció feladat továbbá az elvégzett feladatok minőségbiztosítása, a megyei iroda humán kapacitásának szükség szerinti átcsoportosítása, és az erőforrás-gazdálkodás, így a felhívás tárgyaként megjelölt szolgáltatás vonatkozásában a feladatelosztás, annak ellenőrzése és a teljesítés igazolása is a központi funkció irányításában működik.
A munkavégzés a Magyar Államkincstár, mint Közreműködő Szervezet (a továbbiakban: KSz) által végzett ellenőrzések időpontjában, a helyszíni ellenőrzést végző KSz munkatársakkal együtt, dokumentum alapú ellenőrzés esetén önállóan történik. A feladatellátás során figyelemmel kell lenni a vonatkozó EU előírások, EU támogatáspolitikai szabályok, a vonatkozó rendeletek (272/2014. (XI.5.), Korm. rendelet, 256/2021. (V.18.) Korm. rendelet) valamint az Irányító Hatóság által meghatározott mindenkori hatályos utasítások és útmutatók (IH utasítások, útmutatók) stb.) előírásaira, melyek betartása alapvető követelmény. Tekintettel arra, hogy az ellátandó feladatot elsősorban a pályázati felhívásban, valamint a vonatkozó jogszabályokban meghatározott keretek közt szükséges megvalósítani, így elvárt az erre vonatkozóan kialakított ajánlattevői struktúra egységes formája, amely - az egységes irányítási és felügyelete rendszer hiányára tekintettel - több nyertes ajánlattevő esetén nem lenne biztosított.
3) A II.2.3) pontban rögzített helyszín technikai adat, a teljesítés Magyarország teljes közigazgatási területén belüli megvalósulási helyszíneken történik.
20. Ajánlattevőnek az ajánlatban nyilatkoznia kell, hogy nyertessége esetén az általa a felhívás M.2.1-M.2.4. alkalmassági minimumkövetelményre bemutatott, a teljesítésbe bevont szakember a kamarai nyilvántartásba vétellel a szerződés megkötéséig rendelkezni fog. A nyilvántartásba vétel elmaradása az ajánlattevő szerződéskötéstől való visszalépésének minősül a Kbt. 131. § (4) bekezdése alapján, amely esetben ajánlatkérő - amennyiben kihirdetésre került - a második legkedvezőbb ajánlatot benyújtóval köti meg a szerződést.

Eligibility requirements: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) és (2) bekezdésében felsorolt kizáró okok bármelyike fennáll vagy az eljárás során következett be (Kbt. 74. § (1) bekezdés b) pont). Öntisztázás a Kbt. 64. § szerint biztosított. A jogerős határozatot a gazdasági szereplő az egységes európai közbeszerzési dokumentummal (továbbiakban: EEKD) egyidejűleg köteles benyújtani. Előzetes igazolás: Ajánlattevő a 321/2015. (X. 30.) Korm. rendelet (továbbiakban: Kr.) 1. § (1) bekezdése alapján az EEKD benyújtásával köteles előzetesen igazolni, hogy nem tartozik a Kbt. 62. § (1) és (2) bekezdésének hatálya alá. A Kr. 2. § (3) bekezdés a) pontjára tekintettel az EEKD-ban ajánlattevőnek fel kell tüntetni az ajánlat benyújtásakor már ismert olyan alvállalkozókat is, amelyek kapacitásaira nem támaszkodik. Az EEKD-ban ajánlattevő, illetve az alkalmasság igazolásában részt vevő gazdasági szereplő a Kr. 4. § (1) bekezdése szerint igazolja előzetesen a kizáró okok fenn nem állását. A Kr. 3. § (3) bekezdése értelmében és a Kbt. 41/A (5) bekezdés figyelembevételével, Ajánlattevőnek a kapacitást nyújtó szervezetekre vonatkozóan is be kell nyújtania a külön EEKD-t az ajánlatban. Az EEKD-t közös ajánlattétel esetén a Kbt. 41/A (5) bekezdésére tekintettel az ajánlatot benyújtó gazdasági szereplőnek valamennyi közös ajánlattevői tag képviseletében külön-külön kell benyújtania. Megkövetelt igazolási mód a Kbt. 69. § (4)-(7) bekezdéseiben foglaltak alkalmazásával: ajánlattevőnek az előírt kizáró okok fenn nem állását a Kr. 8. § és 10.§ alapján kell igazolni (kivéve a Kr. 8. § ib) és 10.§ gb) pont, figyelemmel a Kr. 12. § -16. §-ában foglaltakra. A Kbt. 62. § (1) bekezdés k) pont kb) alpontja tekintetében, ha az Ajánlattevő olyan társaságnak minősül, amely a szabályozott piacon nem jegyeznek és a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: Pm.tv.) 3.§ 38. pont a)-b) vagy d) alpontja szerint definiált tényleges tulajdonossal rendelkezik, akkor valamennyi tényleges tulajdonosa személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)-b) vagy d) alpontja szerinti jellege és mértéke bemutatását tartalmazza; ha a gazdasági szereplőnek nincs a Pm.tv. 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni a Kbt. 69. § (4) bek. szerinti igazolások benyújtásakor, továbbá nyilatkozni szükséges, hogy ajánlattevő olyan társaságnak minősül-e, melyet a szabályozott piacon jegyeznek. A Kr. 15.§ (1) bekezdése alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az EEKD-t köteles benyújtani a kizáró okok hiányának igazolása érdekében. A Kr. 15. § (2) bekezdése értelmében azon alvállalkozók tekintetében, amelyek nem vesznek részt az alkalmasság igazolásában, az ajánlattevőnek a Kbt. 67.§ (4) bekezdés szerinti nyilatkozatot kell benyújtani, az Ajánlatkérő által kiadott űrlapon. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. (Kr. 1. § (7) Folyamatban lévő változásbejegyzési eljárás esetén az ajánlathoz csatolni kell a cégbírósághoz benyújtott változásbejegyzési kérelmet és annak érkeztetését igazoló cégbírósági dokumentumot (másolatban), amennyiben változásbejegyzési eljárás nincs folyamatban, az erre vonatkozó, nemleges tartalmú nyilatkozatot kell az ajánlathoz csatolni (Kr. 13. §), EKR-ben létrehozott űrlap alkalmazásával.